Pasient og PÅRØRENDEINFORMASJON

**The REBOARREST Trial -**

***Effekten av å blokkere hovedpulsåren med ballong ved hjertestans utenfor sykehus***

## formålet med prosjektet

Pasienten ble behandlet for hjertestans og da ble han/hun inkludert i denne studien. Studien skal undersøke om en ballong i hovedpulsåren under hjerte- lungeredning øker sjansene for overlevelse.

Alle pasientene blir behandles med avansert hjerte-lunge-redning som vanlig og halvparten av pasientene vil i tillegg få innlagt et kateter i lyskearterien, med en ballong på tuppen, såkalt REBOA. Ballongen blåses opp inne i hovedpulsåren og dette gjøres for å muligens gi bedre effekt av hjertekompresjonene. All annen behandling og transport til sykehuset blir gjort som vanlig.

Formålet er å se om tilleggsbehandlingen gjør at flere pasienter kan overleve hjertestans i fremtiden.

Han/hun var ikke i stand til å ta stilling til om han/hun ønsket å delta i forskningsprosjektet. Regional etisk Komite (REK) i Norge har godkjent at prosjektet kan starte uten samtykke, under forutsetning av at vi spør om samtykke fra pasienten eller deg før videre bruk av dataene til forskning.

Vi kommer derfor til å kontakte deg i løpet av den kommende tiden for å gi ytterligere informasjon om studien og for å be om vi kan benytte de innsamlede opplysninger til forskning. Dersom pasienten selv blir samtykkekompetent innen tre måneder, vil samtykke innhentes fra han/henne.

## Hva innebærer PROSJEKTET for pasienten?

Som deltaker i dette prosjektet har pasienten allerede fått avansert behandling for hjertestans, med eller uten denne tilleggsbehandlingen. Pasienten har ikke blitt fratatt noen behandling han/hun ellers ville ha fått.

## Økonomi OG EIERSKAP

Prosjektet er finansiert av Stiftelsen Norsk Luftambulanse. Det er ingen kommersielle interesser involvert i studien. Resultatene av denne studien eies av St. Olavs Hospital.

## Godkjenninger

Regional komité for medisinsk og helsefaglig forskningsetikk har gjort en forskningsetisk vurdering og godkjent prosjektet. REK referanse 152504.